Сръбски динар
Динарът е официалната валута на Сърбия. Дели се на 100 пари.

Върху настоящите банкноти са показани портрети на хора, свързани с историята на Сърбия и Народната банка на Сърбия, а върху монетите са показани сръбски манастири.

История 
Макар че има писмени сведения за местни сребърни хиперпери (yperperi Sclavonie) от времето на Стефан Първовенчани, не са запазени образци от тях. Редовното и по-масово сечене на монети започва по времето на Стефан Урош I, когато е възприета венецианската монетна система. Най-разпространената монета следва образеца на венецианските денарии и дава името на съвременните динари.

Банкноти, използвани днес 
 10 динара – портрет на Вук Стефанович Караджич
 20 динара – портрет на Петър II Петрович Негош, статуя от мавзолея на планината Ловчен
 50 динара – портрет на композитора Стеван Стоянович Мокранец, фигурата на Стеван Мокранец
 100 динара – портрет на Никола Тесла, детайл от електро-магнетично индукционно устройство на Тесла
 200 динара – портрет на Надежда Петрович, силует на манастира Грачаница
 500 динара – портрет на Йован Цвиич, стилизирани етно мотиви
 1000 динара – портрет на Джордже Вайферт, бирарията на Вайферт, холограмно изображение на Св. Георги и ламята, детайли от интериора на централната сграда на Народната банка на Сърбия
 2000 динара – портрет на Милутин Миланкович, фигурата на Милутин Миланкович
 5000 динара – портрет на Слободан Йованович и орнаментален детайл от сградата на Сръбската академия на науките и изкуствата, силует на Скупщината

Бележки

Външни препратки 
 Народна банка на Сърбия
 История на сръбския динар 

Парични единици в Европа
Икономика на Сърбия